Iban-d unagraw-agi deg yiseggasen n 70, sɣur Ugraw Amaziɣn Pari, ɣef yiris n tfinaɣ n Lheggar. Yuɣal iban-d unagraw-nniḍen; d win i d-yessumer Salem Chaker deg useggas 1990, anagraw-agi yemgarad ɣef win n Ugraw Amaziɣ deg waṭas n tneqqiḍin. S. Chaker yexdem ɣef yiris n tulmisin tiqburin n tlibit akked tfinaɣ, maca ur d-yesnulfa ara deg-s isekkilen imaynuten20; maca asisɣel-agi d imesnisli*, ur llint ara deg-s tzelɣiwin timsisliyin tantalawin*.